Številka:

Datum: dd.mm.2024

Na podlagi 151.c člena Zakona o interventnih ukrepih za odpravo posledic poplav in zemeljskih plazov iz avgusta 2023 (Uradni list RS, št. 95/23, 117/23 in 131/23 – ZORZFS) je Vlada Republike Slovenije sprejela

**SKLEP**

**o določitvi objektov, katerih odstranitev je nujno potrebna in v javno korist, na območju Občine Gornji Grad**

**I**

Zaradi zavarovanja življenja in zdravja ljudi je nujno potrebna in v javno korist odstranitev naslednjih objektov:

* Kropa 5, občina Gornji Grad, št. stavbe: 159, parc. št. \*334, k. o. 941 Bočna (št. strokovnega mnenja SM-SGRGKRP05S);
* Kropa 3, občina Gornji Grad, št. stavbe: 158, parc. št. \*314, k. o. 941 Bočna (št. strokovnega mnenja SM-SGRGKRP03S).

**II**

Ta sklep začne veljati naslednji dan po objavi v Uradnem listu Republike Slovenije.

Št. …

Ljubljana, dne …

EVA …

Vlada Republike Slovenije  
dr. Robert Golob  
predsednik

**Utemeljitev:**

Služba Vlade Republike Slovenije za obnovo po poplavah in plazovih (v nadaljevanju: Služba) je v skladu s 151.c členom Zakona o interventnih ukrepih za odpravo posledic poplav in zemeljskih plazov iz avgusta 2023 (Uradni list RS, št. 95/23, 117/23 in 131/23 – ZORZFS; v nadaljevanju: ZIUOPZP) z javnim naznanilom na osrednjem spletnem mestu državne uprave in na krajevno običajen način razgrnila strokovna mnenja in osnutek sklepa Vlade Republike Slovenije, ki se nanaša na objekte, opredeljene v 151.a členu ZIUOPZP. Sklep je bil pripravljen na podlagi strokovnih mnenj, ki jih je pripravila na strokovnih podlagah strokovnjakov geološke in gradbene stroke Državna tehnična pisarna.

Državna tehnična pisarna izdela strokovno mnenje za določitev objektov, katerih odstranitev je nujno potrebna in v javno korist v skladu s 151.b členom ZIUOPZP. V strokovnem mnenju se po pravilih stroke ugotovijo in izkažejo razlogi za nujno odstranitev v skladu s prvim odstavkom 151.a člena ZIUOPZP.

S sklepom Vlade Republike Slovenije se v skladu s 151.c členom ZIUOPZP izkaže javna korist, s čimer se opredeli in utemelji, da je zaradi zavarovanja življenja in zdravja ljudi odstranitev objektov nujno potrebna in v javno korist. Sklep temelji na strokovnem mnenju, ki ga predhodno potrdi Svet Vlade Republike Slovenije za obnovo.

Svet Vlade Republike Slovenije za obnovo (v nadaljevanju: Svet Vlade RS za obnovo) je na podlagi 151.c člena ZIUOPZP obravnaval zgoraj omenjena strokovna mnenja, ki jih je pripravila Državna tehnična pisarna. Strokovna mnenja so bila Svetu Vlade RS za obnovo poslana dne 16. aprila 2024. Vsa strokovna mnenja so bila s strani Sveta Vlade RS za obnovo potrjena dne 26. aprila 2024.

Državna tehnična pisarna je v skladu s 151.b členom ZIUOPZP podala strokovno mnenje za spodaj navedene objekte, za katere strokovno ocenjuje, da obstaja visoka ogroženost zaradi zemeljskega ali hribinskega plazu kot posledice poplav in plazov ter gre za znatno poškodovan objekt, katerega obnova ni mogoča ali ekonomsko smiselna in s čimer bi lahko nastale škodljive posledice za življenje in zdravje ljudi:

* Kropa 5, občina Gornji Grad, št. stavbe: 159, parc. št. \*334, k. o. 941 Bočna (št. strokovnega mnenja SM-SGRGKRP05S);
* Kropa 3, občina Gornji Grad, št. stavbe: 158, parc. št. \*314, k. o. 941 Bočna (št. strokovnega mnenja SM-SGRGKRP03S).

Obravnavani objekta na naslovu **Kropa 3 in 5**  se deloma nahajata na območju velike poplave ogroženosti, v ozkem pasu med cesto Gornji Grad – Nazarje in reko Dreto. Poleg Drete je južno, na drugi strani ceste, tudi izvir Krope. Objekt Kropa 5 je bil do sedaj poplavljen že tudi leta 1990 in 1998, v letih 2007 in 2012 pa je voda segala do praga. 4.8. je voda na vhodu v objekt segala 80 cm nad vstopni prag. Podobno je bilo pri objektu Kropa 3. Ob poplavi je bilo življenje enega od tam živečih ljudi potencialno ogroženo, saj je ob reševanju imetja ostal ujet na kozolcu, ki ga je obtekal poplavni tok globine 1.8 m, nanj pa je z vzgonom pritiskalo, v spodnjem delu objekta ujeto osebno vozilo. Na podlagi strokovnega mnenja Direkcije RS za vode (št. 45500-25/2022-173 in št. 45500-25/2022-174 z dne 5. 3. 2024) so celoviti protipoplavni ukrepi, ter zaščite na 100 letni pojav ob sočasni zagotovitvi odpornosti na podnebne spremembe na območju neizvedljivi. Ob poplavi 4. 8. 2023 je bil objekt poplavljen do cca 80cm Za navedena objekta obstaja visoka ogroženosti zaradi poplavne ali plazovite nevarnosti in s tem povezano visoko nevarnosti porušitve ali znatnega poškodovanja objektov, s čimer bi lahko nastale škodljive posledice za življenje in zdravje ljudi. Ugotovitev in utemeljitev, na katerem so se izkazali razlogi za nujno odstranitev objektov na podlagi visoke poplavne ali plazovite nevarnosti in s tem ogroženost življenja ali zdravja ljudi temelji na strokovnih mnenjih št. SM-SGRGKRP05S in SGRGKRP03S z dne 15. 4. 2024. Glede na navedeno je odstranitev v javno korist.